Lughawensmaatskappy beboet oor prysvasstelling | Maroela Media
Lughawensmaatskappy beboet oor prysvasstelling
Die Lughawensmaatskappy van Suid-Afrika (Acsa) het ingestem om 'n boete te betaal vir die prysvasstelling van parkeerareas by die OR Tambo- internasionale lughawe in Johannesburg.
"In terme van die skikking erken Acsa dat sy optrede op prysvasstelling neerkom. Acsa het ingestem en onderneem om 'n administratiewe boete van R1 979 881 te betaal," het die mededingingskommissie in 'n verklaring gesê.
"Die kommissie se ondersoek het aan die lig gebring dat Acsa en Bombela, wat mededingers is in die mark vir die verskaffing van parkeerareas, ingestem het om tariewe vas te stel vir parkeerareas wat aan motorhuurmaatskappye verskaf word."